
DR.30.6.2010 119 

 
Kegiatan ‘Ah long’ Kian Berleluasa 

6.26 ptg.   

Puan Teo Nie Ching [Serdang]:  Terima kasih Tuan Yang di-Pertua.  
Kemerosotan ekonomi yang melanda Malaysia sejak beberapa tahun 
kebelakangan ini ditambah dengan faktor kenaikan harga pelbagai barang, minyak 
dan perkhidmatan menjadikan rakyat terutamanya golongan berpendapatan 
rendah tertekan.  Sementara prosedur pinjaman bank yang terlalu ketat memaksa 
ramai golongan pekerja yang tertekan terpaksa membuat pinjaman dengan ceti 
haram, Ah long yang dikatakan menindas dengan kekerasan termasuk membunuh 
peminjam yang enggan membayar pinjaman.   

Setiap hari di sana sini akhbar tempatan melaporkan pelbagai kisah 
tentang tindakan keras yang dilakukan  Ah long ke atas peminjamnya yang 
enggan melunaskan hutang. Pada tahun 2008, sebanyak 280 kes telah dilaporkan 
dan disiasat di bawah Akta Pemberi Pinjam Wang 1951 kerana menjalankan 
aktiviti memberi pinjaman wang tanpa lesen. Manakala sepanjang tahun 2009, 
Jabatan Siasatan Jenayah Komersial telah membuka sebanyak 484 kertas 
siasatan di bawah seksyen 5(2) akta tersebut.  Kes-kes pinjaman dengan ceti 
haram telah melonjak 37% dalam tempoh masa setahun.  Ini adalah amat 
merisaukan.   

Akan tetapi apa yang lebih mengecewakan adalah walaupun kes-kes 
pinjaman wang tanpa lesen telah meningkat dengan begitu dahsyat pada tahun 
2008, hanya 31 orang yang disyaki terlibat dalam kegiatan Ah long telah ditangkap 
dengan kata lain hanya 11% kertas siasatan yang dibuka telah diambil tindakan. 
Sama bagi tahun 2009, antara 484 kertas siasatan yang dibuka di bawah Akta 
Pemberi Pinjam Wang, sembilan kes masih di dalam perbicaraan mahkamah. 
Manakala antara 578 kes yang melibatkan kegiatan Ah long di bawah Kanun 
Keseksaan yang dilaporkan oleh Jabatan Siasatan Jenayah bagi tahun 2009 
hanya 70 kes tangkapan telah dibuat iaitu 12% dan lapan kes di dalam 
perbicaraan mahkamah iaitu 1.4%.   

Sebagai kesimpulan, hanya kurang daripada 15 kes yang dilaporkan di 
balai polis akan mendatangkan tindakan positif dari pihak PDRM. Jadi soalan 
saya, buat apa rakyat kita membuat laporan di balai polis? Sebanyak 85% 
daripada mereka yang membuat laporan, tidak akan mendapat bantuan daripada 
pihak polis.  

Menteri Dalam Negeri sentiasa menyatakan bahawa mereka memandang 
serius kes-kes jenayah melibatkan Ah long dan mereka telah mengambil tindakan 
tegas terhadap kegiatan Ah long. Akan tetapi mengikut statistik mulai 2007 
sehingga 31 Oktober 2009, hanya 21 tangkapan yang telah dibuat dan dituduh di 
mahkamah di bawah seksyen 5(2) Akta Pemberi Pinjam Wang, tidak sampai satu 
orang yang dibawa ke mahkamah di bawah akta tersebut setiap bulan di seluruh 
Malaysia. Adakah ini usaha serius PDRM ataupun cakap kosong sahaja?   

■1830 

Jadi saya minta penjelasan daripada KDN apakah pendekatan kerajaan 
dalam menangani kemelut ini. Bagaimana KDN boleh memastikan bahawa 
mangsa-mangsa kekerasan Ah long boleh dikurangkan dan mereka akan 
mendapat perlindungan yang mencukupi daripada pihak polis. 

Timbalan Yang di-Pertua [Datuk Ronald Kiandee]: Ya, sila Yang 
Berhormat Menteri. 



Kegiatan 'Ah long' Kian Berleluasa. 6.26 ptg. Puan Teo Nie Ching [Serdang]: Terima kasih Tuan Yang di-Pertua. Kemerosotan ekonomi yang melanda Malaysia sejak beberapa tahun kebelakangan ini ditambah dengan faktor kenaikan harga pelbagai barang, minyak dan perkhidmatan menjadikan rakyat terutamanya golongan berpendapatan rendah tertekan. Sementara prosedur pinjaman bank yang terlalu ketat memaksa ramai golongan pekerja yang tertekan terpaksa membuat pinjaman dengan ceti haram, Ah long yang dikatakan menindas dengan kekerasan termasuk membunuh peminjam yang enggan membayar pinjaman. Setiap hari di sana sini akhbar tempatan melaporkan pelbagai kisah tentang tindakan keras yang dilakukan Ah long ke atas peminjamnya yang enggan melunaskan hutang. Pada tahun 2008, sebanyak 280 kes telah dilaporkan dan disiasat di bawah Akta Pemberi Pinjam Wang 1951 kerana menjalankan aktiviti memberi pinjaman wang tanpa lesen. Manakala sepanjang tahun 2009, Jabatan Siasatan Jenayah Komersial telah membuka sebanyak 484 kertas siasatan di bawah seksyen 5(2) akta tersebut. Kes-kes pinjaman dengan ceti haram telah melonjak 37% dalam tempoh masa setahun. Ini adalah amat merisaukan. Akan tetapi apa yang lebih mengecewakan adalah walaupun kes-kes pinjaman wang tanpa lesen telah meningkat dengan begitu dahsyat pada tahun 2008, hanya 31 orang yang disyaki terlibat dalam kegiatan Ah long telah ditangkap dengan kata lain hanya 11% kertas siasatan yang dibuka telah diambil tindakan. Sama bagi tahun 2009, antara 484 kertas siasatan yang dibuka di bawah Akta Pemberi Pinjam Wang, sembilan kes masih di dalam perbicaraan mahkamah. Manakala antara 578 kes yang melibatkan kegiatan Ah long di bawah Kanun Keseksaan yang dilaporkan oleh Jabatan Siasatan Jenayah bagi tahun 2009 hanya 70 kes tangkapan telah dibuat iaitu 12% dan lapan kes di dalam perbicaraan mahkamah iaitu 1.4%. Sebagai kesimpulan, hanya kurang daripada 15 kes yang dilaporkan di balai polis akan mendatangkan tindakan positif dari pihak PDRM. Jadi soalan saya, buat apa rakyat kita membuat laporan di balai polis? Sebanyak 85% daripada mereka yang membuat laporan, tidak akan mendapat bantuan daripada pihak polis. Menteri Dalam Negeri sentiasa menyatakan bahawa mereka memandang serius kes-kes jenayah melibatkan Ah long dan mereka telah mengambil tindakan tegas terhadap kegiatan Ah long. Akan tetapi mengikut statistik mulai 2007 sehingga 31 Oktober 2009, hanya 21 tangkapan yang telah dibuat dan dituduh di mahkamah di bawah seksyen 5(2) Akta Pemberi Pinjam Wang, tidak sampai satu orang yang dibawa ke mahkamah di bawah akta tersebut setiap bulan di seluruh Malaysia. Adakah ini usaha serius PDRM ataupun cakap kosong sahaja?. #1830. Jadi saya minta penjelasan daripada KDN apakah pendekatan kerajaan dalam menangani kemelut ini. Bagaimana KDN boleh memastikan bahawa mangsa-mangsa kekerasan Ah long boleh dikurangkan dan mereka akan mendapat perlindungan yang mencukupi daripada pihak polis. Timbalan Yang di-Pertua [Datuk Ronald Kiandee]: Ya, sila Yang Berhormat Menteri.